CELEX: 62008CN0474
Language: fi
Date: 2008-11-04 00:00:00
Title: Asia C-474/08: Kanne 4.11.2008 — Euroopan yhteisöjen komissio v. Belgian kuningaskunta

7.2.2009   
            
            
               FI
            
            
               Euroopan unionin virallinen lehti
            
            
               C 32/13
            
         Kanne 4.11.2008 — Euroopan yhteisöjen komissio v. Belgian kuningaskunta
   (Asia C-474/08)
   (2009/C 32/21)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: P. Patakia ja B. Schima)
   
      Vastaaja: Belgian kuningaskunta
   Vaatimukset
   
               —
            
            
               Yhteisöjen tuomioistuin toteaa, että
               Belgian kuningaskunta ei ole noudattanut sähkön sisämarkkinoita koskevista yhteisistä säännöistä ja direktiivin 96/92/EY kumoamisesta 26.6.2006 annetun Euroopan parlamentin ja neuvoston direktiivin 2003/54/EY (1) mukaisia velvoitteitaan,
               koska se ei säätänyt, että tapaukset, joissa jakelu- ja siirtoverkkoon pääsy evätään, voidaan saattaa sääntelyviranomaisen käsiteltäviksi, joka ratkaisee asiat sitovalla päätöksellä kahden kuukauden määräajan kuluessa kyseisen direktiivin 23 artiklan 5 kohdan mukaisesti,
               koska se on ottanut tietyt tariffien laskemisen kannalta ratkaisevat seikat pois direktiivin 2003/54/EY 23 artiklan 2 kohdassa säädetystä sääntelyviranomaisten toimivallasta,
            
         
               —
            
            
               Belgian kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo ensinnäkin, että direktiivin 2003/54/EY 23 artiklan 5 kohtaa ei ole saatettu osaksi Belgian oikeutta. Sähkömarkkinoiden järjestämistä koskevan Belgian lain asian kannalta merkitykselliset säännökset ovat niin yleisiä, että niiden avulla ei voida määritellä varmuudella, onko henkilöllä yksilön valitusoikeutta sähkön jakelu- tai siirtoverkkoon pääsyn epäämisestä tehtyjen päätösten riitauttamiseksi. Erityisesti näissä säännöksissä ei määritellä menettelyn puitteita, eikä niissä aseteta minkäänlaista määräaikaa sääntelyviranomaisen, tässä tapauksessa Commission nationale de régulation de l'électricitén (CRE) vastaukselle.
   Kantaja arvostelee toiseksi vastaajaa siitä, että tämä on rikkonut direktiivin 23 artiklan 2 kohtaa siksi, että se on uskonut kuninkaalle, eli muulle viranomaiselle kuin CRE:lle toimivallan vahvistaa kansallisessa ja eurooppalaisessa intressissä tehtävien investointien kuolettamista ja voittomarginaalia koskevat erityiset säännöt. Tämä menettely ei ole yhteensopiva edellä mainitun artiklan kanssa, koska sääntelyviranomaisella ei näytä olevan kummankaan tapauksen osalta minkäänlaista vaikutusvaltaa siirto- tai jakelutariffien laskennassa käytettyjen menetelmien osalta.
   
      (1)  EUVL L 176, s. 37.